**Sylwer: GALL GWASANAETHAU NEWID OHERWYDD COVID-19**

***NA01411_ PRACTIS GRŴP NA01411_***

***MEDDYGFA WOODLANS***

**Cadwch y llyfryn hwn wrth law er mwyn gallu cyfeirio ato’n rhwydd**

**MANYLION Y FEDDYGFA**

Cyfeiriad y Feddygfa:

**Meddygfa Woodlands, Rhif ffôn: 0333 123 4203**

**Woodlands Terrace, Presgripsiynau Rheolaidd: 01656 311010**

**Caerau, Maesteg Rhif ffacs: 01656 734311**


**CF34 0SR**

****

[**www.woodlandssurgerymaesteg.co.uk**](http://www.woodlandssurgerymaesteg.co.uk)

****

**Meddygfa Woodlands Maesteg**

****

**E-bost:** [**practice.manager.W95012@wales.nhs.uk**](post:practice.manager.W95012@wales.nhs.uk)

**Croeso i Feddygfa Woodlands y Grŵp**:

Nod y llyfryn hwn yw cyflwyno’r gwasanaethau sy’n cael eu cynnig yn y feddygfa. Darllenwch y llyfryn hwn yn ofalus, a'i gadw mewn man diogel er mwyn cyfeirio ato pan fydd angen gwneud hynny.

Er eich bod wedi cofrestru gydag un meddyg yn y feddygfa heddiw, does dim rhaid i gleifion weld yr un meddyg bob tro. Mae croeso i chi wneud apwyntiad gydag unrhyw feddyg yn y feddygfa, i wneud y mwyaf o'r arbenigedd penodol o fewn y bartneriaeth.

Mae meddygon a staff y feddygfa hon wedi ymrwymo i ddarparu'r gwasanaeth gofal iechyd gorau posibl. Dydyn ni ond yn gallu cyflawni hyn drwy weithio mewn partneriaeth gyda chi ynghylch eich gofal. Fel partneriaid, rydyn ni’n teimlo bod gyda ni gyfrifoldebau i'n gilydd. Mae prif fanylion *Siarter Cleifion* y feddygfa, sy'n nodi safonau’r gwasanaeth rydyn ni’n cytuno i'w darparu, wedi'u rhestru isod. Yn sgil yr ymdeimlad o bartneriaeth yr ydym wedi ymrwymo iddi, mae hefyd yn nodi beth rydyn ni’n ei ofyn gennych chi, ac yn gyfnewid am hynny:

 Byddwch yn cael eich trin fel partner yn y gofal rydych yn ei dderbyn - *Helpwch ni i'ch helpu chi - mae bod yn bartner yn golygu bod gyda ni gyfrifoldebau* ***i'n gilydd.***

 Byddwch yn cael eich trin fel unigolyn a byddwn yn ymddwyn yn gwrtais a pharchus bob amser, waeth beth yw eich nodweddion personol na'ch problemau iechyd - *Rydyn ni’n gofyn i chi drin y meddygon a holl staff y feddygfa yn yr un modd.*

 Yn dilyn trafodaeth, byddwch yn derbyn y gofal mwyaf priodol gan bobl â chymwysterau addas. Ni fydd gofal na thriniaeth yn cael eu rhoi heb eich cydsyniad gwybodus - *Ein gwaith ni yw rhoi triniaeth a chyngor i chi. Er lles eich iechyd, mae'n bwysig eich bod yn deall yr holl wybodaeth sy’n cael ei rhoi i chi. Gofynnwch gwestiynau os dydych chi ddim yn siŵr* ynglŷn ag *unrhyw beth.*


 Mae hawl gyda chi i weld eich cofnodion iechyd (yn amodol ar unrhyw gyfyngiadau yn ôl y gyfraith), a fydd yn cael eu cadw'n gyfrinachol - *Dydy hi ddim yn achos syml o roi’r cofnodion i chi. Mae’n rhaid i chi eu gweld ym mhresenoldeb y meddyg sy’n gyfrifol am eich gofal.*

 Byddwn yn rhoi gwybodaeth lawn i chi am y gwasanaethau rydyn ni’n eu cynnig. Bydd pob ymdrech yn cael ei gwneud i sicrhau eich bod yn derbyn y wybodaeth sy'n effeithio'n uniongyrchol ar eich iechyd a'r gofal sy'n cael ei gynnig i chi - *Darllenwch lyfryn y feddygfa a thaflenni eraill a gynhyrchwyd ynglŷn â’n gwasanaethau. Bydd y rhain yn eich helpu i gael y gorau o'r gwasanaethau rydyn ni’n eu cynnig.*

 Bydd y bobl sy'n ymwneud â'ch gofal yn rhoi eu henwau i chi ac yn sicrhau eich bod yn gwybod sut i gysylltu â nhw - *Rhowch wybod i****ni*** *os byddwch yn newid eich cyfeiriad neu eich enw. Dywedwch wrthyn ni beth yw eich rhif ffôn.*

**Ardal y Feddygfa:**

Mae'r feddygfa hon yn croesawu cleifion sy'n byw o fewn ffiniau Maesteg fel y dangosir ar y map isod. Mae’n bosibl y bydd gofyn i gleifion sy'n symud ymhellach i ffwrdd gofrestru gyda meddyg arall yn eu hardal. Dydyn ni ddim yn derbyn cleifion â chod post SA13.



Lleolir y practis yn Woodlands Terrace, Caerau, (CF34 0SR), oddi ar yr A4063. Mae modd ein cyrraedd trwy ddefnyddio gwasanaeth bysys First. Ewch ar fws rhif 32 neu 36, a gadael yn Sgwâr Caerau. Yn anffodus, does dim man parcio penodol i gleifion.

**Cofrestru gyda'r feddygfa:**

I gofrestru gyda'r feddygfa, rhaid i gleifion lenwi Ffurflen Gofrestru a Holiadur i Gleifion Newydd. Caiff y cais ei brosesu a byddwn yn cysylltu â'r claf gan gynnig Archwiliad Claf Newydd gyda'r nyrs practis neu'r cynorthwyydd gofal iechyd.

**Mynediad i bobl anabl:**

Mae safle'r feddygfa wedi ei addasu i ddiwallu anghenion pobl anabl (gan gynnwys mynediad ramp, drysau mynediad llydan a chyfleusterau toiled). Yn anffodus does dim cyfleusterau parcio i bobl anabl gyda ni. Mae system dolen glywed hefyd ar gael.

Yn ogystal, mae nifer o daflenni a gynhyrchwyd gan y feddygfa ar gael mewn print bras ac rydyn ni’n gwneud pob ymdrech i sicrhau bod gwybodaeth ar gael mewn gwahanol fformatau, yn ôl yr angen. Rydyn ni’n cydnabod y gallai cyfran uchel o'n cleifion, eu teuluoedd neu eu gofalwyr fod yn anabl a gofynnwn yn garedig i chi roi gwybod i staff y feddygfa am unrhyw anghenion mynediad penodol er mwyn defnyddio ein gwasanaethau.

**Tîm Gofal Sylfaenol:**

Dyma’r Tîm Gofal Sylfaenol sy’n gweithio ym Meddygfa Woodlands:

|  |  |
| --- | --- |
| Mrs Karen Smith | Rheolwr y Practis |
| Mrs Clare Lewis | Rheolwr Cynorthwyol y Practis |

**Staff Clinigol:**

|  |  |  |
| --- | --- | --- |
| Dr Geoff Smith | (M) | MB BS Dip RDM PC Uwch Bartner/Arweinydd Llywodraethu Clinigol, Arweinydd Clwstwr Gogledd Pen-y-bont ar Ogwr |
| Dr Jonathan Jones | (M) | MB Bch |
| Dr Heather Cottrell | (F) | MBBCh (Anrh) DRCOG DFFP MRCGP (Teilyngdod) Loc IUD |
| Dr Sadagopan Sasirekha | (F) | MBBS MRCGP, Diploma MSc mewn Meddygaeth Seicolegol, Tystysgrif Ôl-raddedig mewn Rheolaeth |

**Nyrsys:**

|  |  |
| --- | --- |
| Claire Wood, y brif nyrs | Uwch-ymarferydd nyrsio |
| Hannah Evans, y brif nyrs | Nyrs Gyffredinol Gofrestredig (RGN) |
| Amy Maynard, y brif nyrs | Nyrs Gyffredinol Gofrestredig (RGN) |
| Rebekka Lewis | Gwaedwr / Cynorthwyydd Gofal Iechyd |
| Rachel Ray | Gwaedwr / Cynorthwyydd Gofal Iechyd |
| Lisa Watkins | Gwaedwr / Cynorthwyydd Gofal Iechyd |
| Karen Smith, y brif nyrs | Diploma RGN (Iechyd a Gofal Cymdeithasol) BSC (Anrh) YMARFERYDD SPEC Presgripsiynwr Annibynnol |
|  |  |

**Staff Clerigol:**

|  |  |
| --- | --- |
| **1 Ysgrifennydd:**  Angela Tidball | Darparu cymorth ysgrifenyddol i'r feddygfa o ran atgyfeiriadau i ysbytai a mathau eraill o ohebiaeth. |
| **1 Gweinyddwr:**  Sharon Phillips  Davina Wood | Yn gyfrifol am waith gweinyddol cyffredinol, cofnodi data ac am gynnal cofnodion meddygol. |
| **4 Staff y Dderbynfa:**  Elaine Morgan (Uwch-dderbynnydd)  Rebekka Lewis  Amber Wood  Rachel Ray  Lianne Thomas  Lisa Watkins  Claire McGuire | Mae'r aelodau hyn o staff yn gwneud apwyntiadau ar gyfer gwasanaethau’r feddygfa, ac yn delio â cheisiadau presgripsiwn rheolaidd a phob galwad ffôn. |

**Staff Ychwanegol:**

Yn ogystal â'r staff uchod, mae'r staff nyrsio cymunedol canlynol yn gysylltiedig â’r feddygfa ac maen nhw’n gweithio gyda’r meddygon a’r staff nyrsio i ddarparu gofal i gleifion:

|  |  |
| --- | --- |
| Nyrsys Ardal | Sydd, drwy drefniant gyda'ch meddyg teulu neu feddyg yn yr ysbyty, yn darparu cymorth nyrsio yn y cartref ar gyfer pobl sâl neu bobl sy'n gaeth i'r tŷ.  Gellir cysylltu â nyrsys ardal trwy **ffonio (01656) 753922** |
| Ymwelwyr Iechyd | Dyma’r bobl sy’n gallu helpu gyda materion iechyd yn ymwneud â phlant dan 5 oed, cleifion anabl a chleifion hŷn.  Gellir cysylltu ag ymwelwyr iechyd trwy **ffonio (01656) 815153** |
| Tîm Bydwreigiaeth | Dyma’r bobl sy’n gweithio gyda’r feddygfa i ddarparu gofal i famau cyn ac ar ôl rhoi genedigaeth, ac maen nhw’n gofalu am y babi yn ystod y pythefnos cyntaf.  **Rhif ffôn (01656) 752752** |

**Clinigau a gwasanaethau arbennig sydd ar gael:**

**Arolygu Iechyd Plant:** Mae'r holl bartneriaid yn cynnal archwiliadau arolygu iechyd plant ar gyfer plant o dan 5 oed.

**Mân lawdriniaethau:** Darperir gwasanaeth mân lawdriniaethau gan Dr Smith.

**Cofrestr Gofalwyr:** Mae'r feddygfa yn cadw cofrestr o'r holl ofalwyr ac mae'n rhagweithiol wrth gynnig cymorth a chefnogaeth i bob gofalwr ar y gofrestr. Clare Lewis yw Pencampwr y Gofalwyr

**Cofrestr y Cyn-filwyr:** Mae gan y feddygfa gofrestr o’r holl gleifion a fu’n gyn-filwyr. Rhowch wybod i ni os buoch yn gwasanaethu yn y lluoedd arfog. Mae’n bosibl y gallwch hawlio blaenoriaeth wrth geisio triniaeth ar gyfer unrhyw gyflwr sy'n gysylltiedig â'ch amser yn y gwasanaeth.

**Pobl sy’n ddigartref:** Mae gan y feddygfa gofrestr o’r cleifion sy’n ddigartref er mwyn cynnig cymorth a chefnogaeth.

**Clinig Rheoli Pwysau:** Mae'r nyrsys practis ar gael i drafod sut i reoli eich pwysau.

**Clinig Iechyd Meddwl:** Mae nyrs iechyd meddwl arbenigol yn cynnal clinigau wythnosol yn y feddygfa.

**Mae'r feddygfa hefyd yn cynnig y gwasanaethau clinig canlynol i gleifion drwy apwyntiad:**

|  |  |
| --- | --- |
| **Clefyd Coronaidd y Galon (CHD)**  (Clefyd Coronaidd y Galon / Angina) | Cyngor ac archwiliadau cynnydd rheolaidd ar gyfer y cleifion hynny sydd wedi cael diagnosis o CHD. |
| **Clinig ceg y groth** | Mae’r clinig yn cael ei gynnal gan y nyrs practis. |
| **Clinig Gorbwysedd** | I fonitro’r cleifion hynny sydd angen archwiliadau pwysedd gwaed rheolaidd, yn ôl y meddyg teulu. |
| **Clinig Asthma** | Cyngor ac archwiliadau rheolaidd i weld cynnydd ar gyfer pobl sydd â phroblemau penodol gydag asthma. |
| **Mân lawdriniaethau** | Mae’n bosibl y bydd eich meddyg yn gofyn i un o bartneriaid y feddygfa sy’n cynnal mân lawdriniaethau eich gweld ynglŷn â’ch problem, i weld a oes modd ei thrin yn y feddygfa yn hytrach nag yn yr ysbyty. |
| **Clinig Diabetig** | Cyngor a monitro rheolaidd ar gyfer pobl sydd â diabetes, a sgrinio a chyngor i berthnasau agos i gleifion sydd â'r cyflwr hwn. Yn fanteisiol i’r clinig, mae gyda ni ddeietegydd wrth law i roi cymorth. |
| **Clinig Coil** | Cynhelir clinigau rheolaidd ar gyfer menywod sy'n dymuno cael y coil. |

Mae’r feddygfa hefyd yn cynnal sawl clinig arbenigol arall ar gyfer monitro afiechydon neu gyflyrau penodol, ond dydyn nhw ddim wedi’u rhestru yma. Bydd eich meddyg yn rhoi gwybod i chi am y rhain os gallant fod o fantais i chi.

**Sut i weld y meddyg:**

Ar gael trwy ffonio’r derbynnydd

|  |  |
| --- | --- |
| O ddydd Llun i ddydd Gwener | 8.00am - 6.30pm |

Ar gael trwy siarad â’r derbynnydd wyneb yn wyneb

|  |  |
| --- | --- |
| O ddydd Llun i ddydd Gwener | 8.30am - 6.30pm |

Mae'r feddygfa yn gweithredu system mynediad agored ar gyfer apwyntiadau yn y bore. Os dydych chi ddim yn teimlo’n dda ar y diwrnod, ffoniwch ar ôl 8.00am i ofyn am apwyntiad gydag un o'r meddygon (nid o'ch dewis chi) ar y bore hwnnw. Bydd y derbynnydd yn rhoi amser eich apwyntiad i chi yn y feddygfa. Ar ôl i chi gyrraedd byddwch yn cael eich gweld gan y meddyg nesaf sydd ar gael. Pan fydd apwyntiadau wedi’u llenwi ar gyfer y bore, bydd unrhyw glaf sydd angen cael ei weld yn cael ei asesu gan y nyrs a'i drin yn briodol. Dydy hi ddim yn bosibl i chi weld meddyg o'ch dewis chi, felly peidiwch â gwneud cais penodol. Gellir trefnu apwyntiad, gyda meddyg o'ch dewis chi (yn amodol ar argaeledd), ar gyfer apwyntiadau’r feddygfa yn y prynhawn. Mae’r amseroedd aros ar gyfer yr apwyntiadau hyn yn amrywio yn ôl y meddyg rydych chi'n dewis ei weld. Ffoniwch y feddygfa neu galwch heibio i siarad â’r derbynnydd.

O dro i dro, oherwydd amgylchiadau annisgwyl ac argyfyngau, bydd y feddygfa’n rhedeg yn hwyr ac felly ni fyddwch yn cael eich gweld ar yr amser a roddwyd i chi’n wreiddiol. Os bydd hyn yn digwydd, bydd cleifion yn cael bras syniad o’r oedi.

Gwnewch bob ymdrech i gyrraedd yr apwyntiad mewn da bryd er mwyn cael eich gweld yn brydlon. Bydd hyn yn ein galluogi i amseru’r apwyntiadau’n ddidrafferth. Os nad oes angen yr apwyntiad arnoch mwyach, ffoniwch ni cyn gynted â phosibl neu canslwch trwy ein gwefan. Bydd hyn yn ein galluogi i gynnig yr apwyntiad hwn i glaf arall. Gellir canslo apwyntiadau sy’n cael eu gwneud trwy Fy Iechyd Ar-lein yn yr un modd.

**Os ydych yn cyrraedd yr apwyntiad yn hwyr, mae’n bosibl na fydd modd i’r meddyg eich gweld, ac efallai bydd angen i chi drefnu apwyntiad arall.**

Cofiwch fod y feddygfa ar gau ar gyfer hyfforddiant ar y prynhawn Dydd Mawrth olaf o bob mis. Yn ystod y cyfnod hwn, gallwch gysylltu â meddyg mewn argyfwng trwy ffonio'r feddygfa fel arfer, lle byddwch yn clywed neges ar y peiriant ateb yn rhoi rhif i chi ei ffonio.

Os ydych chi angen cyngor dros y ffôn gan:

|  |  |  |
| --- | --- | --- |
| Feddyg | 11.30am - hanner dydd | 01656 734203 |
| Nyrs practis | Hanner dydd - 1.00pm | 01656 734203 |

Bras amseroedd yw’r rhain a bydd amser mwy realistig i gysylltu â’r meddyg neu’r nyrs yn cael ei roi gan y derbynnydd wrth i chi ffonio, yn dibynnu ar ba mor esmwyth mae’r feddygfa’n rhedeg ar y diwrnod hwnnw. Fel arall, mae'r nyrs practis ar gael ar gyfer ymgynghoriad wyneb yn wyneb yn ystod oriau’r feddygfa.

**Ymweliadau â’r cartref:**

Os ydych chi angen gweld y meddyg, ond rydych yn teimlo'n rhy sâl i ddod i'r feddygfa neu rydych yn gaeth i'r tŷ, **lle bynnag bo’n bosibl,** cysylltwch am ymweliad â’r cartref cyn 10.00am. Bydd hyn yn galluogi'r meddyg i gynllunio ei rowndiau’n fwy effeithiol. Bydd y derbynnydd yn gofyn i chi am eich enw, cyfeiriad, rhif ffôn ac oedran. Bydd hefyd yn awyddus i gael rhyw fath o syniad ynghylch beth sy’n bod. Mae angen y wybodaeth ar y meddyg i wybod pwy dylid ei flaenoriaethu. Lle gellir eu cyfiawnhau ar sail feddygol, mae ymweliadau â’r cartref ar gyfer pobl sy’n derfynol wael, yr henoed a phobl sy’n gaeth i’r tŷ. Mae ymweliadau â’r cartref yn ôl disgresiwn y meddygon a dydyn nhw ddim yn hawl ddiamod a fyddan nhw ddim yn cael eu cynnal am resymau cymdeithasol (e.e. diffyg cludiant). Fel arfer, dylid dod â phob plentyn i’r feddygfa.

AR GYFER YMWELIADAU Â’R CARTREF SY'N RHAI BRYS

DYWEDWCH WRTH Y DERBYNNYDD WRTH ROI MANYLION Y CLAF.

**Gwasanaethau y tu allan i oriau:**

**Mae gwasanaethau y tu allan i oriau ar gyfer cleifion sydd angen gweld meddyg ar unwaith i ddelio â phroblemau na allan nhw aros nes i’r feddygfa ailagor.** Mae'r gwasanaeth yn cael ei weithredu gan Wasanaeth Meddygon Teulu Tu Allan i Oriau De-ddwyrain Cymru, darparwr gofal iechyd lleol sydd â phrofiad o ddarparu gofal y tu allan i oriau meddygfa arferol. Mae gwasanaethau y tu allan i oriau ar gael yn ystod yr amseroedd canlynol:

**Dydd Llun – Dydd Iau: 6.30pm – 8.00am**

**Penwythnosau: 6.30pm Dydd Gwener tan 8.00am Dydd Llun**

Bydd y gwasanaeth hefyd ar gael ar Wyliau Banc

I gysylltu â'r gwasanaeth y tu allan i oriau, ffoniwch 111. Bydd triniwr galwadau sydd wedi ei hyfforddi yn ateb eich galwad a bydd yn nodi rhai manylion personol a gwybodaeth sylfaenol am y broblem. Bydd yn rhoi cyngor i chi ynglŷn â’r gofal mwyaf priodol neu’n cynnig apwyntiad i chi yn Y Ganolfan Gofal Sylfaenol leol (Ysbyty Tywysoges Cymru neu Ysbyty Castell-nedd Port Talbot). Trwy apwyntiad yn unig y cewch fynediad i’r Ganolfan Gofal Sylfaenol.

Darperir llinell gyngor 24 awr dan arweiniad nyrsys yn rhad ac am ddim gan **Galw Iechyd Cymru. Ffoniwch: 0845 46 47 neu** [www.nhsdirect.wales.nhs.uk](http://www.nhsdirect.wales.nhs.uk) neu trwy ffonio 111.

**Os cewch anaf neu ddamwain ddifrifol dylech ffonio 999.**

**Presgripsiynau Rheolaidd:**

Caiff presgripsiynau rheolaidd eu hawdurdodi gan eich meddyg yn unig, a byddan nhw’n eu cyflenwi am fis ar y tro. Bydd eich meddyg yn dymuno adolygu eich cyflwr yn rheolaidd, a bydd yn gofyn i chi weld meddyg bob ychydig fisoedd i fonitro eich cynnydd.

**Ceisiadau am feddyginiaeth reolaidd:**

Gellir gwneud ceisiadau am bresgripsiynau rheolaidd fel a ganlyn:

1. Ymdrinnir â cheisiadau dros y ffôn am bresgripsiynau rheolaidd yn y Ganolfan Presgripsiynau leol trwy ffonio: 01656 311010

Dydd Llun — Dydd Gwener /9am — 5pm (ac eithrio Gwyliau Banc)

2) Trwy'r post - gan amgáu eich slip cais gyda manylion y fferyllfa yr hoffech i'ch presgripsiwn fynd iddi neu amlen wedi'i stampio a’r cyfeiriad arni

3) Â llaw - gallwch adael eich slip cais yn y blwch sydd wedi’i ddarparu yn y feddygfa (gweler isod)

4) Defnyddio'r system archebu ar-lein (gweler isod)

SYLWCH: Mae angen hyd at 48 awr o oriau gwaith arnom i brosesu’r presgripsiynau rheolaidd.

**Nodwch yn glir yn y blychau ticio pa eitemau o feddyginiaeth sydd eu hangen arnoch, er mwyn osgoi presgripsiynu eitemau dydych chi ddim yn eu defnyddio’n aml.**  Does dim modd delio â'ch cais nes i chi wneud hyn. Os ydych yn defnyddio’r fferyllfa ym Maesteg, gallwch ysgrifennu

enw’r fferyllfa yr hoffech i’ch presgripsiwn gael ei anfon iddi ar y slip cais os dydych chi ddim eisiau mynd yn ôl i’r feddygfa i’w gasglu.

**Gwasanaethau Ar-lein**

Gellir trefnu apwyntiadau a phresgripsiynau trwy wasanaeth 'Fy Iechyd Ar-lein' GIG Cymru. Mae Fy Iechyd Ar-lein yn rhan o fenter Llywodraeth Cymru i wella gofal cleifion trwy ddefnyddio TG a gwybodaeth yn well. Gellir gofyn am ffurflenni cofrestru gan y derbynnydd. Dewch â'ch cerdyn adnabod ffotograffig gyda chi.

**Canlyniadau Profion ac Ymholiadau Cyffredinol:**

Mae'r feddygfa bob amser yn brysur iawn yn ystod sesiynau'r bore, oherwydd nifer y ceisiadau am apwyntiadau ac ymweliadau â’r cartref sy'n cael eu gwneud ar yr adeg honno. Caiff canlyniadau profion sy'n cyrraedd y diwrnod hwnnw eu hadolygu gan feddygon ar ôl eu sesiwn yn y feddygfa, ac mae’n bosibl na fyddan nhw ar gael tan yn hwyrach yn y dydd. Bydd eich meddyg wedi rhoi rhyw fath o syniad i chi o ran faint o amser bydd angen i chi aros i wybod y canlyniadau. Bydd canlyniadau rhai profion yn ôl wedi diwrnod neu ddau, tra bod eraill yn cymryd sawl wythnos. Byddai’n helpu'r ddau ohonom, felly, pe gallech **osgoi** ffonio'r feddygfa’n rhy fuan i gael gwybod canlyniadau profion a cheisiwch ffonio rhwng 12.30pm a 3pm.

**Sylwadau Cleifion:**

Rydyn ni’n croesawu safbwyntiau cleifion o ran sut rydyn ni’n rhedeg y feddygfa a’r gwasanaethau sydd ar gael, boed yn dda ac yn ddrwg. Os oes sylwadau neu awgrymiadau gyda chi, rhowch wybod i’r derbynnydd yn bersonol neu’n ysgrifenedig, at naill ai i un o’r meddygon neu Reolwr y Practis.

**Cwynion:**

Mae'r feddygfa’n gweithredu ei gweithdrefn gwyno ei hun. Fe welwch y manylion yn llawn ar daflen sydd ar gael gan staff y dderbynfa. Gellir delio â mân gwynion yn gyflym trwy roi gwybod i’r derbynnydd sydd ar ddyletswydd, a allai o bosib ddatrys eich problem. Dylid cyfeirio cwynion mwy difrifol, a'r rhai sy'n ymwneud ag unrhyw fater clinigol, at Reolwr y Practis. Yn ogystal, mae taflenni’r Cyngor Iechyd Cymuned ar gael yn man y aros.

**Ymddygiad treisgar a bygythiol:**

Mae'r feddygfa’n cynnal polisi Dim Goddefgarwch tuag at ymddygiad treisgar a bygythiol gan gleifion tuag at feddygon neu staff. Mae'n bosibl y bydd cleifion sy'n ymddwyn yn fygythiol yn cael eu hadrodd i'r Bwrdd Iechyd Lleol a caiff eu henwau eu tynnu oddi ar restr y feddygfa.

**Deddf Rhyddid Gwybodaeth:**

Mae gan y feddygfa gynllun cyhoeddi sy'n manylu ar y wybodaeth y mae'n ei darparu i gleifion. Mae copi o'r cynllun ar gael gan y derbynnydd.

Gellir cael manylion am wasanaethau gofal sylfaenol sydd ar gael yn yr ardal gan:

**Bwrdd Iechyd Prifysgol Cwm Taf Morgannwg**

**Tŷ Ynysmeurig, Parc Hen Lofa’r Navigation, Abercynon, Rhondda Cynon Taf**

**CF45 4SN**

**Rhif ffôn: 01443 744800**

**Myfyrwyr Meddygol:**

Rydyn ni’n feddygfa addysgu sydd wedi ei chymeradwyo i fyfyrwyr meddygol israddedig o Brifysgol Caerdydd a myfyrwyr graddedig o Brifysgol Abertawe. Rydyn ni’n edrych ymlaen at eich cydweithrediad wrth hyfforddi meddygon y dyfodol. Sylwch fod y myfyrwyr wedi ymrwymo i’r un cod moeseg feddygol (gan gynnwys cyfrinachedd) fel staff a meddygon y feddygfa. Fodd bynnag, os dydych chi ddim yn dymuno i fyfyrwyr fod yn bresennol yn ystod eich ymgynghoriad, rhowch wybod i ni a byddwn yn parchu eich dymuniadau. Byddwch yn dawel eich meddwl na fydd eich gofal dan fygythiad a byddwch yn parhau i dderbyn yr un gofal o safon uchel os nad ydych chi’n dymuno cymryd rhan yn y gweithgareddau addysgu.

**Meddyg Teulu dan hyfforddiant/Cofrestryddion:**

Rydyn ni’n feddygfa addysgu sydd wedi’i chymeradwyo i feddygon teulu dan hyfforddiant (neu gofrestrwyr fel maen nhw’n cael eu galw weithiau). Bydd yr unigolyn dan hyfforddiant yn cydweithio ag un o’r meddygon a fydd yn ei hyfforddi. Mae'r meddyg teulu dan hyfforddiant yn feddyg cymwys sy'n debygol o fod â llawer o brofiad mewn meddygaeth ysbyty ac sydd bellach yn hyfforddi i fod yn feddyg teulu.

**Gwybodaeth Iechyd Bersonol**

Ni ddatgelir unrhyw wybodaeth iechyd bersonol i unrhyw drydydd parti heb ganiatâd y claf ymlaen llaw.

**MEWN ARGYFNWG MEDDYGOL**

1. Mewn argyfwng difrifol fel anawsterau anadlu, gwaedu trwm neu strôc — ffoniwch 999.

2: Ffoniwch y feddygfa a rhowch wybod i’r derbynnydd fod angen meddyg arnoch. Byddwch yn barod i roi manylion am broblem y claf i’r derbynnydd er mwyn helpu’r meddyg i benderfynu a oes angen ambiwlans ai peidio.

2: Y tu allan i oriau arferol y feddygfa, bydd neges wedi'i recordio yn rhoi rhif ffôn y Darparwr Gwasanaeth y Tu Allan i Oriau - byddai papur a beiro wrth law yn help.

3. Rhowch fanylion LLAWN i'r Gwasanaeth Ateb - mae'r staff sydd yno wedi cael hyfforddiant arbenigol a byddan nhw’n rhoi cyngor priodol i chi. Mewn rhai amgylchiadau, bydd parafeddyg ac ambiwlans yn cael eu hanfon ar yr un pryd.

4. Os bydd angen i chi ffonio eich meddyg yn ystod y nos, sicrhewch fod yna olau y tu allan sy’n dangos enw neu rif y tŷ er mwyn helpu’r meddyg i ddod o hyd i chi. Os nad ydy hi’n hawdd dod o hyd i’ch cartref, rhowch gyfarwyddiadau llawn a chlir.

**MAE'R FEDDYGFA HON YN CYNNIG RHAGLEN SGRINIO I BOB**

**CLAF, YN ARBENNIG:**

 Os ydych chi wedi cofrestru'n ddiweddar, cewch eich gwahodd i wneud apwyntiad ar gyfer sgrinio iechyd. Gofynnwch i staff y dderbynfa drefnu’r apwyntiad hwn i chi.

 Os ydych chi'n fenyw rhwng 25 a 64 oed, a dydych chi erioed wedi cael prawf ceg y groth neu os oes gormod o amser wedi mynd heibio ers i chi gael y prawf diwethaf, rhowch wybod i'r staff nyrsio cyn gynted â phosib.

* Os ydych dros 75 oed, mae gyda chi hawl i archwiliad blynyddol. Os dydych chi heb wneud prawf wrin yn ystod y flwyddyn ddiwethaf, dewch ag un gyda chi pan fyddwch yn dod i’r feddygfa’r tro nesaf. Yn hytrach, os oes angen i’r meddyg ymweld â chi gartref, sicrhewch bod gennych sampl dŵr ar ei gyfer. Byddwn yn gwneud pob ymdrech i sicrhau eich bod wedi cael eich archwiliad, **ond rhowch wybod i ni os ydym wedi anghofio gwneud hyn i chi.**

***Defnyddiwch y lle gwag hwn i wneud sylwadau/awgrymiadau am unrhyw agwedd o’r feddygfa.***

(*Torrwch allan a'i roi i staff y dderbynfa)*